google/wiki40b huggingface dataset:
Údené mäso

Údené mäso je mastný výrobok, ktorý sa vyrába údením v udiarni.

História údeného mäsa

História údenia spadá podľa niektorých zdrojov až do obdobia praveku – je zrejmé, že podobným spôsobom upravovali ľudia mäso pred vyše 80 000 rokmi.
Údené, najmä bravčové mäso, bolo známe aj na území Česka. Vzhľadom na to, že mäso jedli prostí ľudia spravidla len v nedeľu, bolo údenie jediným spôsobom, ako uchovať mäso zo zabíjačiek dlhšiu dobu.

Tradičné údené mäso

Výroba tohto mäsa je jednoduchá. Mäso sa musí najprv nasoliť buď klasickou soľou, sanytrom alebo dusitanovou zmesou, pričom možnosti nasolenia sú tri: nakladanie do nálevu, suché nasolenie a solenie injekčnou striekačkou.
V Česku sa najčastejšie používa nakladanie do nálevu. Okrem soli (rýchlosoli) sa do mäsa vtrú či medzi jednotlivé vrstvy vložia rôzné ďalšie ingrediencie, ako napríklad cesnak, cibuľa, borievkové bobule, korenie, cukor a podobne. V náleve sa mäso nechá odležať určitú dobu, ktorá je závislá od použitého spôsobu solenia. Počas tejto doby treba mäso priebežne kontrolovať. Takto pripravené mäso sa vkladá do udiarne, kde sa vyúdi.

Priemyselná výroba

Spôsob priemyselného údenia, ktorý je uplatňovaný v súčasnej dobe, je odlišný. To má na rozdiel od domácich udiarní za účel výrobky len ofarbiť, ochutiť a aromatizovať. Na mäso sa aplikuje tzv. tekutý udiarenský dym, doba skutočného údenia je potom príliš krátka. Výhoda tohto údenia spočíva v tom, že takto upravené mäso neobsahuje karcinogény, ktoré pri bežnom údení v dyme vznikajú. Nevýhodou je odlišná chuť.

Pridávanie náhrad

Po zrušení záväzných noriem na výrobu potravín na začiatku 90. rokov 20. storočia začali mnohí výrobcovia, s cieľom zlacniť mäso či zväčšiť zisk, do údeného mäsa injekčne vpichovať vodu s polyfosfátmi, zvýrazňovačmi chuti a ďalšími éčkami. Niektoré údené mäsá obsahujú len 70% mäsa (resp. mastné časti). Ďalším spôsobom klamania údeného mäsa je jeho nastavovanie práškom zo sušenej krvi.
Preto je dnes priemyselne vyrábané údené mäso veľmi rozdielnej kvality.
Rostislav Čada

Klubový hokej

S hokejom začal v rodnom Brne, pričom v roku 1971 získal titul juniorského majstra republiky. Za materský klub ZKL Brno hral najvyššiu súťaž Československa a až do roku 1980 bol verný materskému klubu s malou výnimkou v Jihlave. Kariéru ukončil v Žďári nad Sázavou.
Manoncourt-en-Vermois

Poloha

Obec má rozlohu 6,68 km². Najvyšší bod je položený 335 m n. m. a najnižší bod 231 m n. m.

Obyvateľstvo

Počet obyvateľov obce je 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-Laval

Poloha

Saint-Pierre-Laval má rozlohu 24,03 km². Najvyšší bod je položený 664 m n. m. a najnižší bod 339 m n. m.

Obyvateľstvo

Saint-Pierre-Laval má 371 obyvateľov (2009).
Graf vývoja obyvateľstva:
Zdroje: INSEE
Arena Riga

Arena Riga je hokejový štadión v Rige, hlavnom meste Lotyšska.
Bol dokončený krátko pred Majstrovstvami sveta v ľadovom hokeji. Má kapacitu 10 500 divákov.
Tollevast

Poloha

Obec má rozlohu 12,36 km². Najvyšší bod je položený 176 m n. m. a najnižší bod 68 m n. m.

Obyvateľstvo

Počet obyvateľov obce je 1 207 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mont-Saint-Léger

Poloha

Obec má rozlohu 4,9 km². Najvyšší bod je položený 282 m n. m. a najnižší bod 207 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Básnik

Básnik alebo poet alebo poeta je umelec pracujúci so slovom, ktorý tvorí básne.
Ako poeta natus (rodený básnik) sa označuje básnik narodený s talentom, ktorý netreba zvlášť cibriť – básnik, ktorý sa sa rodí básnikom. Ako poeta doctus (učený básnik) zas básnik, ktorý získaný talent rozvinul – môže sa ním stať každý čo len so štipkou talentu.
Morituri te salutant

Hodnotenie

Podľa Vojtěcha Klimta, predsedu Klubu Karla Kryla, patrí „Morituri te salutant“ k tomu najlepšiemu, čo kedy Kryl napísal.
Saint-Maurice-aux-Forges

Poloha

Obec má rozlohu 3,3 km². Najvyšší bod je položený 320 m n. m. a najnižší bod 278 m n. m.

Obyvateľstvo

Počet obyvateľov obce je 92 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský hlas

Slovenský hlas bol denník, ktorý vychádzal na Slovensku v období 2. svetovej vojny.
Slovenský hlas bol nezávislý, politický, kultúrny a hospodársky denník (neskôr len Nezávislý denník), ktorý vychádzal v Prahe, Bratislave, Košiciach, Žiline denne okrem pondelka. Mal prílohu Detský hlas a Rozhlas "Slovenského hlasu". Hoci v podnázve uvádzal, že ide o nezávislý denník, venoval sa politike, hospodárstvu- národnému hospodárstvu, kultúre, umeniu (literatúre), dejinám, starostlivosti o zdravie, problémom žien, verejnej správe. Mal aj rubriku Šachy.
Bailly-Romainvilliers

Poloha

Obec má rozlohu 8,01 km². Najvyšší bod je položený 140 m n. m. a najnižší bod 125 m n. m.

Obyvateľstvo

Počet obyvateľov obce je 6 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Atol Palmyra

Atol Palmyra je neobývaný atol na severe Tichého oceánu. Je súčasťou severných Líniových ostrovov. Má rozlohu 11,9 km². Je tvorený asi 50 nízkymi ostrovčekmi, ležiacimi približne 1600 km od Honolulu na Havajských ostrovoch. Jeho povrch je extrémne nízky, najvyšší bod dosahuje len 2 m nad hladinou mora. Nachádza sa v časovom pásme UTC-11. Geografické súradnice: 5° 52' severnej šírky a 162° 06' západnej dĺžky.
Tento tichomorský ostrov bol objavený v júni 1798. V októbri 1958 ho anektovali USA. V júni 1862 sa však stal súčasťou Havajského kráľovstva a v rou 1898 bol po anexii Havaja Spojenými štátmi začlenený do Havajského súostrovia. Za 2. svetovej vojny na ňom bola americká letecká základňa. Keď bol v roku 1959 vyhlásený Štát Havaj, atol Palmyra do neho nebol zahrnutý. Od roku 1961 bolo územie spravované americkým ministrom vnútra. Neskôr bol atol predaný organizácii Nature Conservancy, ktorá atol premenila na prírodnú rezerváciu. Od januára 2001 lagúny a pobrežné vody do 12 námorných míľ boli prevedené pod Službu pre rybné hospodárstvo a živú prírodu (Fish and Wildlife Service).
Atol je začlenené zámorské teritórium (incorporated territory) pod priamou správou Spojených štátov. Patrí medzi tzv. Menšie odľahlé ostrovy USA (United States Minor Outlying Islands). Politicky je spravovaný Službou pre rybné hospodárstvo a živú prírodu (Fish and Wildlife Service) amerického Ministerstva federálnej pôdy (Department of the Interior) ako súčasť systému ochrany živej prírody (National Wildlife Refuge). Momentálne je atol súkromným vlastníctvom americkej organizácie The Nature Conservancy.
Prešovská vzbura

Príčiny vzbury

Viacerí vojaci prešovskej posádky, najmä vojaci náhradného práporu 67. pešieho pluku po tom, čo sa 31. októbra 1918 dozvedeli o konci vojny, vyrabovali v meste Prešov vojenské sklady a niektoré obchody na terajšej Hlavnej ulici. Na základe vtedajšieho stanného práva boli 40 vojaci a dvaja civilní občania popravení priamo pri stene katolíckeho kostola na Hlavnej ulici. Tieto tragické udalosti priamo súviseli s vojnovými útrapami a rozpadom Rakúsko-Uhorska.

Priebeh vzbury

Vojaci 67. cisárskeho a kráľovského pešieho pluku, v ktorom mali väčšinu Slováci zo Šarišskej a Liptovskej župy a niektorých ďalších menších prešovských útvarov, odopreli poslušnosť svojim veliteľom lebo už mali dosť vojnových útrap prvej svetovej vojny a tak aj pod vplyvom revolúcie v Budapešti, v noci z 31. októbra na 1. novembra 1918 spolu s civilistami, vyrabovali v meste Prešov vojenské sklady a obchody. Po príchode vojenských posíl boli vzbúrenci pozatýkaní a napriek tomu, že počas nepokojov nedošlo k žiadnym stratám na životoch, odsúdil 120 účastníkov vzbury štatariálny súd na trest smrti. Ten istý deň 1. novembra 1918 bolo popravených 40 vojakov a 2 civilisti. Ostatným sa podarilo ujsť. Táto udalosť je známa aj ako Prešovská vzbura. Bola to najkrvavejšia udalosť od Prešovských jatiek (1687).
6. novembra 1918 Ján Meličko z Prešova, napísal vtedajšiemu martinskému vedeniu Slovenskej národnej rady list v ktorom píše: „ráno bez akéhokoľvek výsluchu ich dali strieľať a síce pri kostole. Mnohí sa útekom chceli zachrániť, ale ako psov ich strieľali. Moc zaslzených očí sa dívalo na to. No boli tam aj vysmiate tváre vyvoleného národa.“
Vtedajšie maďarské vojenské aj štátne orgány túto vzburu zaradili do kategórie rabovania obchodov a nie medzi klasickú vojenskú vzburu. Historickú udalosť pripomína aj pamätná tabuľa, ktorá bola umiestnená na severnom múre konkatedrály svätého Mikuláša a je na nej napísaný tento text: „Pri tomto kostolnom múre zastrelili 1. novembra 1918 34 vojakov a občanov odsúdených na smrť podľa stanného práva za účasť na vzbure 31. októbra 1918, ktorá vznikla pod vplyvom VOSR.“ Miesto popravy je zaradené do slovenského zoznamu národných kultúrnych pamiatok pod číslom 707-1443/0
Saint-Abraham

Poloha

Obec má rozlohu 6,72 km². Najvyšší bod je položený 87 m n. m. a najnižší bod 15 m n. m.

Obyvateľstvo

Počet obyvateľov obce je 546 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lothey

Poloha

Obec má rozlohu 13,48 km². Najvyšší bod je položený 166 m n. m. a najnižší bod 12 m n. m.

Obyvateľstvo

Počet obyvateľov obce je 425 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turistická značkovaná trasa číslo 5108

Turistická značkovaná trasa číslo 5108 je zelená trasa v Malých Karpatoch, spájajúca rázcestie Zabité s rázcestím na Záruby. Dĺžka trasy je 15,5 km.
Kolokabilita

Kolokabilita alebo spájateľnosť je schopnosť lexikálnej jednotky (slova alebo frazémy) spájať sa s inými jazykovými jednotkami tak, aby sme dostali zmysluplnú, gramaticky správnu a štylisticky adekvátnu výpoveď. Je daná ich valenciou a kompatibilitou. Je to informácia o tom, aké sémantické príznaky musí mať slovo B syntakticky spojené so slovom A. V týchto prípadoch ide o sémantickú spájateľnosť alebo sémantické obmedzenia na spájateľnosť slova A.

Monokolokabilné slová

Sú to lexikálne jednotky, ktoré sa spájajú s obmedzeným počtom iných slov; sú to teda slová s minimálnou kolokačnou potenciou (v slovníkoch sú takéto jednotky často spracované s poznámkou iba v spojení/obyčajne v spojení, napr. roniť (slzy), oteliť sa (o krave), cválať (o koni), gágať (o husi), špúliť (ústa, pery), klipkať (očami, viečkami), ceriť (zuby), frenetický (potlesk).

Polykolokabilné slová

Sú také lexikálne jednotky, ktoré majú veľký kolokačný potenciál.
Kolokačnú paradigmu možno vymedziť aj intencionálne, teda tak, že poukážeme na sémantické vlastnosti členov paradigmy.
Foggia (provincia)

Geografia

Na severovýchode je obmývaná Jadranským morom. Na polostrove Gargano sa nachádza pohorie Monte Gargano s národným parkom, ktorý vznikol v roku 1991.
Dots per inch

Displeje a monitory

Pri farebných displejoch, monitoroch a LCD monitoroch je dpi chápané dvojako. Buď sa berie (štandardne) za meraný bod jeden pixel – jeden zobrazovací bod, čo predstavuje trojicu R-G-B subpixelov – červená + modrá + zelená, čiže trojica základných farebných prvkov vytvárajúcich jeden zobrazovací bod. Bod pre určenie dpi je potom osová vzdialenosť dvoch susediacich pixelov. Iným pohľadom je počítanie každého subpixelu zvlášť, čiže takto ponímané dpi je 3× vyššie, ako predchádzajúce. Takéto vyjadrenie sa obvykle používa pri LCD displejoch na technické použitie (pri autorádiách a pod.).

Tlačiarne

Dpi pri tlačiarňach chápeme ako počet vytlačiteľných bodov na jednotku dĺžky jeden palec. Pre ihličkové tlačiarne (resp. monochromatické tlačiarne) je pre rovnakú kvalitu monochromatického obrázku ako farebného potrebný vyšší počet dpi. Je to dané tým, že tlačiareň vytlačí len bod jednej farby, rovnakej veľkosti a rovnakého odtieňa (jasu). Pre vyjadrenie napr. odtieňa sivej farby musí vytlačiť viacero bodov – napr. dve čierne + jeden biely (prázdny) bod, čo na danom mieste reprezentuje odtieň 66% sivej. Laserové tlačiarne menia veľkosť bodu, čo budí dojem sivého odtieňa, alebo podobne ako pri ihličkových musia vytlačiť viacero bodov aby dosiahli odtieň. Niektoré farebné atramentové tlačiarne farby miešajú, čiže dokážu jedným bodom priamo vyjadriť daný farebný odtieň. Zároveň menia veľkosť kvapky a tým intenzitu odtieňa farby. Odtiene farieb sa dosahujú skladaním farieb cez seba, čiže v skutočnosti atramentová tlačiareň tlačí na rovnaké miesto (rovnaký bod) viackrát. Iné farebné tlačiarne ukladajú body vedľa seba zo základných farieb R-G-B podobne, ako u monitorov. Odtieň farby jedného miesta je teda dosiahnutý viacerými bodmi základnej farebnej škály. Obvykle pre farebnú tlač stačia tri farby, pre vernejšie podanie farieb sú tlačiarne vybavené viacerými farbami – niekedy až 12. Počet dpi pre tlačiarne je teda len orientačný a nevystihuje plne kvalitu tlače. Stále však platí: čím vyššie dpi, tým vyššia kvalita tlače.

Skenery a fotoaparáty

Skener skenuje priamo farebný bod v jeho farbe a odtieni, čo je reprezentované bajtom. Počet dpi je teda počet zosnímateľných bodov na jednotku dĺžky jeden palec. Niektoré skenery nemajú rovnaké rozlíšenie v horizontálnom a vertikálnom smere, čiže iné dpi má riadok a iné stĺpec. Preto sa pri skeneroch častejšie udáva rozlíšenie dpi ako násobok horizontálneho a vertikálneho rozlíšenia napr. 600×1200 dpi. U digitálnych fotoaparátov sa udomácnilo udávať rozlíšenie v megapixeloch (skr. Mpx, MP, MPix), čo je vlastne celkový počet zobraziteľných bodov zobrazovacej matice CCD prvku, pričom na reálnej veľkosti CCD nezáleží.

Alternatívne vyjadrenie

Veľkosť bodu je možné vyjadriť aj priamo v jednotke dĺžky napr. rozlíšenie 72 DPI je ekvivalentné medzibodovej vzdialenosti okolo 350 µm, 96 DPI → 265 µm, 160 DPI 160 µm, 300 DPI → 85 µm, 4000 DPI → 6,4 µm. Opačne, 1 µm → 25400 DPI, 30 µm → 850 DPI, 200 µm → 127 DPI.
Nélson Semedo

Benfica

Semedo sa narodil v Lisabone. Svoju kariéru začal v mládežníckych kategóriách klubu Sintrense. Za A-tím debutoval, keď mal 17 rokov. 12. januára 2012 podpísal 5-ročný kontrakt s Benficou Lisabon. Počas pôsobenia v Benfice hosťoval v treťoligovom klube Fátima, a to v rokoch 2012 a 2013. Po odchode Maxiho Pereiru z A-tímu Benficy sa Semedo prepracoval z B-tímu do A-tímu. Následne predĺžil zmluvu do roku 2021. Za áčko Benficy debutoval v Supertaça Cândido de Oliveira, kde Benfica prehrala so Sportingom 0 : 1. Týždeň na to dal prvý ligový gól, odniesol si to Estoril a Benfica doma vyhrala 4 : 0. Po tom, ako sa Semedo stal členom základnej zostavy sa v októbri 2015 zranil a jeho pozíciu zaujal André Almeida. V sezóne 2016/17 sa Semedo vrátil naspäť do základu a získal štvrtý ligový titul v rade.

Barcelona

13. júla 2017 Semedo prestúpil z Benficy do španielskeho celku FC Barcelona. Prestupová čiastka bola 30,5 milióna eur a ďalších 5 miliónov eur za každých ďalších 50 zápasov odohraných v novom klube. Semedo debutoval v zápase španielskeho superpohára proti Realu Madrid pri hosťujúcej prehre 0 : 2. V Lige majstrov debutoval 13. septembra 2017 v domácom zápase proti Juventusu. Barcelona vyhrala 3 : 0. Prvý gól za Barcelonu vstrelil až v ďalšej sezóne, 27. januára 2019 sa presadil v zápase 21. kola španielskej La Ligy, keď pri vonkajšej výhre 2 : 0 vstrelil víťazný gól.

Reprezentačná kariéra

Semedo odohral za portugalskú reprezentáciu doposiaľ len 8 zápasov, zúčastnil sa Pohára konfederácií 2017 a obsadil tretie miesto.
La Balme-de-Sillingy

Poloha

Obec má rozlohu 16,51 km². Najvyšší bod je položený 923 m n. m. a najnižší bod 457 m n. m.

Obyvateľstvo

Počet obyvateľov obce je 5 029 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Isthmios (syn Glauka)

Isthmios (starogr. Ἴσθμιος – Isthmios, lat. Isthmius) je v gréckej mytológii syn a nástupca messénskeho kráľa Glauka.
Antický autor Pausanias uvádza, že následníkom messénskeho kráľa Glauka bol jeho syn Isthmios, ktorý viedol podobnú politiku ako otec, vo svojom kráľovstve sa venoval vo zvýšenej miere náboženskému životu. V meste Farai dal postaviť svätyne na počesť Machaónových synov Nikomacha a Gorgasa. Jeho následníkom sa stal syn Dótadas.
Španielska synagóga (Praha)

Názov

Názov synagógy je odvodený od vnútornej výzdoby, ktorá bola inšpirovaná španielskou Alhambrou.

Dejiny a charakteristika

Budova stojí na križovatke ulíc Dušní a Vězeňská.
Budova španielskej synagógy bola postavená na mieste, kde už predtým stála synagóga, ktorá sa nazývala Stará škola, alebo Templ a bola postavaná už v 12. storočí, čo ju robilo najstaršou synagógou pražského židovského geta. Táto pôvodná synagóga bola zbúraná v roku 1867.
Súčasná budova bola postavaná v rokoch 1867 - 1868, pričom na projekte sa podieľali architekti Ignác Ullmann, Josef Niklas a Jan Bělský. Ignác Ullman vypracoval plány k novostavbe, Josef Niklas je autorom projektu vnútornej výzdoby a Jan Bělský bol poverený samotnou výstavbou. Budova bola poslednou synagógou postavenou na území Josefova pred jeho asanáciou.
Dodatočná vnútorná výzdoba bola vyhotovená firmou Antonín Baum a Bedřich Münzberger v rokoch 1882 - 1893 pod vedením týchto dvoch architektov.
V roku 1935 bola k budove pristavaná moderná budova podľa návrhu architekta Karla Pecáneka. Táto budova je známa pod názvom Zimná synagóga.
Bohoslužby sa prestali v budove slúžiť v roku 1941, v priebehu druhej svetovej vojny slúžila ako sklad predmetov, ktoré nacisti zabavili židovskému obyvateľstvu a v roku 1955 bola synagóga predaná do správy Židovského múzea.
V rokoch 1958 - 1959 po predaní budovy do správy Židovského múzea prebehla reštaurácia vnútorných priestorov pod vedením architekta Otta Rothmayera.
Od roku 1960 synagóga hostila stálu expozíciu synagogálneho textilu. V roku 1979 bola budova z dôvodu havarijného stavu uzavretá.
V rokoch 1995 - 1998 prebehla reštaurácia budovy pod vedením architekta Petra Běťáka a v októbri 1998 bola budova sprístupnená verejnosti.
V súčasnosti je budova pod správou Židovského múzea v Prahe a nachádzajú sa v nej dve stále expozície. Prvá expozícia „Dějiny Židů v Čechách a na Moravě v 19.-20. století“ sa venuje dejinám židovského obyvateľstva v Česku od jezefínskych reforiem na konci 18. storočia až po obdobie po druhej svetovej vojne so špeciálnym dôrazom na obdobie holokaustu na území Čiech a Moravy a geto Terezín. Druhá expozícia pod názvom „Stříbro českých synagog“ predstavuje viac ako 200 strieborných predmetov zo zbierok židovského múzea.
Jumelles (Eure)

Poloha

Obec má rozlohu 7,29 km². Najvyšší bod je položený 154 m n. m. a najnižší bod 143 m n. m.

Obyvateľstvo

Počet obyvateľov obce je 310 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Róbert Mak

Klubová kariéra

Mak, rodák z Bratislavy, začal hrať futbal z mládežnou čatou za miestny klub ŠK Slovan Bratislava. Keď mu bolo 13, nastúpil za Manchester City v akadémii. Tam hral s jeho krajanmi Vladom Weissom a Filipom Mentelom. Do Manchestru City rezervy postúpil vo veku 17 rokov, ale nikdy nedostal šancu v hlavnom tíme. Je sezóna 2007-08 a je FA Youth Cup víťaz. Dňa 11. júna 2010,podpísal trojročnú zmluvu na 1. FC Norimberg za nezverejnenú čiastku. Jeho prvý gól v Bundeslige zaznamenal pri prehre 1-3 s 1. FC Kaiserslautern dňa 20. novembra 2010.
Clam

Poloha

Obec má rozlohu 6,83 km². Najvyšší bod je položený 71 m n. m. a najnižší bod 23 m n. m.

Obyvateľstvo

Počet obyvateľov obce je 399 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Binomická rovnica

Binomickou rovnicou nazývame rovnicu v tvare x^n-a=0 s komplexnou neznámou x, číslo a je taktiež komplexné číslo. Exponent neznámej x je prirodzené číslo. Ide o typ rovníc, ktoré sa riešia na Gaussovej rovine komplexných čísiel, teda aj riešenia sú komplexné čísla.

Riešenie binomickej rovnice

Riešenia binomickej rovnice možno nájsť skúmaním goniometrického tvaru komplexného čísla. Majme rovnicu v základnom tvare, pričom obe strany možno prepísať ako komplexné čísla v goniometrickom tvare
\left|x^n\right|\left(\cos n\varphi+\text{i}\sin n\varphi\right)=|a|\left(\cos\omega+\text{i}\sin\omega\right)\,;\; x,a\in\mathbb{C},n\in\mathbb{N}
Uhol \omega zviera komplexné číslo a s kladnou osou x. Odtiaľ možno porovnávaním strán odvodiť riešenia. Porovnaním absolútnych hodnôt je absolútna hodnota neznámej x
|x|=\sqrt[n]{|a|}
Porovnaním uhlov a odvodením riešenia je
\begin{array}{rcl}\cos n\varphi&=&\cos\omega\\n\varphi&=&\omega+2k\pi\\\varphi&=&\dfrac{\omega+2k\pi}{n}\end{array}

Diskusia

V tomto kroku treba rozobrať diskusiu vzhľadom na uhol \omega. Ak číslo a je kladné reálne, potom uvažujeme uhol \omega=0. Naopak, ak je a reálne záporné, uvažujeme uhol \omega=\pi. Pokiaľ uvažujeme, že a má svoju reálnu aj imaginárnu zložku, teda je komplexné, uhol sa nedá všeobecne vyjadriť. Po tejto diskusii možno písať riešenia

Riešenia

Binomická rovnica má celkom n riešení. Pri ich hľadaní, sa za koeficient k dosadzujú postupne hodnoty množiny \{0;1;\cdots;n-1\}. Tieto riešenia vytvoria v komplexnej rovine akési vrcholy pravidelného n-uholníka. Samotné riešenia sú
1. prípad \omega=0
x_{1,2,\cdots,n}=\sqrt[n]{|a|}\left[\cos\left(\frac{2k\pi}{n}\right)+\text{i}\sin\left(\frac{2k\pi}{n}\right)\right]
2. prípad \omega=\pi
x_{1,2,\cdots,n}=\sqrt[n]{|a|}\left[\cos\left(\frac{2k\pi+\pi}{n}\right)+\text{i}\sin\left(\frac{2k\pi+\pi}{n}\right)\right]
3. prípad neurčitého \omega a komplexného a
x_{1,2,\cdots,n}=\sqrt[n]{|a|}\left[\cos\left(\frac{2k\pi+\omega}{n}\right)+\text{i}\sin\left(\frac{2k\pi+\omega}{n}\right)\right]
Dom na paru

Obsah románu

Román rozpráva napínavý príbeh odohrávajúci sa v Indii roku 1867. Inžinier Banks pozve plukovníka Munroa, kapitána Hooda a Francúza Mauclera na výpravu po severných častiach Indie. Ako dopravný prostriedok im má slúžiť obrovský oceľový slon poháňaný parným strojom, pôvodne vyrobený ako hračka pre bohatého radžu. Kolos ako kráčajúca lokomotíva ťahá dva pojazdné obytné bungalovy, je však tiež schopný plavby vo vode, pretože jeho nohy môžu vo vodnom prostredí slúžiť ako lopatkové kolesá a bungalovy môžu tiež plávať. Ako komín stroju slúži zdvihnutý chobot. Opis putovania je pre Verna rámcom, do ktorého okrem geografických a prírodných zaujímavostí vložil ako hlavný dobrodružný motív snahu plukovníka Munroa pomstiť smrť svojej ženy. Za tú je zodpovedný jeden z bývalých vodcov povstania sipáhijov z roku 1857 Nana Sahib, ktorý je už desať rokov hľadaný pre zločiny, ktoré počas tohto povstania spáchal. Na jeho rozkaz bola plukovníkova žena vrhnutá do studne a tam potom zasypaná. Dozvedáme sa však tiež, že plukovník Munro zavinil smrť družky Nany Sahib.
Po dlhej ceste, ktorá viedla z Kalkaty až k úpätiu Himalájí a odtiaľ do Jabalpuru v strednej Indii a na ktorej došlo aj k dramatickým stretom s divokými slonmi a tigrami, dôjde ku konečnému stretnutiu plukovníka Munroa a Nanu Sahiba. Plukovník Munro je najprv svojim nepriateľom zajatý. V zajatí zistí, že jeho žena nie je mŕtva. Podarilo sa jej zo zasypanej studne vyliezť, ale vplyvom prežitých hrôz stratila rozum a nepoznáva ho. Plukovníkovi priatelia Munroa oslobodia, zmocnia sa dokonca Nanu Sahiba a na oceľovom slonovi utekajú pred prenasledovateľmi. Keď sa už zdá, že budú zajatí, zatarasí inžinier Banks slonom cestu a zaťaží bezpečnostné záklopky parného stroja. Len čo sa k nemu prenasledovatelia priblížia, aby oslobodili Nanu Sahiba, priviazaného ku krku slona, parný stroj vybuchne. Nana Sahib zahynie a naši priatelia sú zachránení. Neskôr sa manželke plukovníka Munroa vplyvom jeho láskyplného zaobchádzania vráti zdravý rozum.
Genetický kód

Genetický kód je sústava biologicky podmienených pravidiel (pozostáva zo 64 kodónov), podľa ktorých sa k jednotlivým kodónom priraďujú určité proteinogénne aminokyseliny. Poradie nukleotidov v nukleových kyselinách tak riadi poradie aminokyselín v molekule bielkoviny. Nukledotidy v RNA existujú 4, adenín (A), guanín (G), cytozín (C) a uracil (U). V prípade DNA je namiesto uracilu – tymín (T). V genetickom kóde kódujú tri bázy, tvoriace kodón, 1 aminokyselinu.

Začiatok a koniec kódu

Existujú dva špecifické kodóny, ktoré určujú začiatok a koniec daného kódu (t. j. génu pre nejakú bielkovinu). Začiatok je určený tvz. iniciačným kodónom AUG (ktorý súčasne, ak sa nachádza aj na iných miestach kódu kóduje aminokyselinu metionín). Koniec daného kódu je daný jedným z trojice kodónov UAA, UAG, alebo UGA, ktoré nekódujú žiadnu aminokyselinu a označujeme ich ako Terminačné kodóny (alebo stop kodóny).